PATVIRTINTA:

Akcinės bendrovės „REGITRA“

Viešojo pirkimo komisijos posėdžio

2024 m gruodžio 20 d. protokolu Nr. 1614

**AKCINĖ BENDROVĖ „REGITRA“**

Liepkalnio g. 97A, 02121 Vilnius, tel. (8 5) 266 0421, el. p. regitra@regitra.lt.

Duomenys kaupiami ir saugomi Juridinių asmenų registre, kodas 110078991

**VIEŠOJO PIRKIMO**

**„DUOMENŲ SAUGYKLŲ TALPOS IŠPLĖTIMO ĮRENGINIAI“**

**ATVIRO (TARPTAUTINIO) KONKURSO SĄLYGOS**

TURINYS

|  |  |
| --- | --- |
|  | 1. Bendrosios nuostatos |
|  | 2. Pirkimo objektas |
|  | 3. Tiekėjų pašalinimo pagrindai ir reikalavimai kvalifikacijai, reikalavimai laikytis kokybės vadybos sistemos standartų bei reikalavimai, susiję su nacionaliniu saugumu  4. Subtiekėjų pasitelkimas, kurių pajėgumais (kvalifikacija) nesiremia |
|  | 5. Ūkio subjektų grupės dalyvavimas |
|  | 6. Pasiūlymų rengimas, pateikimas, keitimas |
|  | 7. Pirkimo dokumentų paaiškinimas ir patikslinimas |
|  | 8. Pasiūlymų šifravimas |
|  | 9. Pasiūlymo galiojimas ir jo užtikrinimas |
|  | 10. Pasiūlymo pateikimo terminai ir tvarka |
|  | 11. Susipažinimas su gautais pasiūlymais |
|  | 12. Pasiūlymų vertinimas |
|  | 13. Pasiūlymų atmetimo priežastys |
|  | 14. Pasiūlymų vertinimo kriterijai ir sąlygos |
|  | 15. Pasiūlymų eilė, laimėtojo nustatymas ir sutarties sudarymas |
|  | 16. Pretenzijų ir skundų nagrinėjimas |
|  | Priedai: |
|  | 1 priedas – Pasiūlymo forma.  2 priedas – Europos bendrasis viešųjų pirkimų dokumentas (teikiamas **kartu su pasiūlymu**).  3 priedas – Techninė specifikacija.  4 priedas – Deklaracija dėl sutikimo būti kitu ūkio subjektu, kurio pajėgumais remiamasi (teikiamas, jei taikoma).  5 priedas – Deklaracija dėl tiekėjo atsakingų asmenų (šį priedą užpildyti ir atitiktį patvirtinančius dokumentus turės pateikti tik galimas laimėtojas).  6 priedas –Sutarties projektas (Bendrosios sąlygos ir Specialiosios sąlygos).  7 priedas – Tiekėjo deklaracija dėl Europos Sąjungos Tarybos 2022 m. balandžio 8 d. Reglamente 2022/576 įtvirtintų nuostatų (taikoma tarptautinės vertės pirkimams) (teikiamas **kartu su pasiūlymu**).  8 priedas – Nacionalinio saugumo reikalavimų atitikties deklaracija (teikiamas **kartu su pasiūlymu**).  9 priedas – Reikalavimai, susiję su nacionaliniu saugumu(šį priedą užpildyti ir atitiktį patvirtinančius dokumentus turės pateikti tik galimas laimėtojas).  10 priedas – Asmenų, turinčių teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ir asmenų, turinčių teisę surašyti ir pasirašyti tiekėjo apskaitos dokumentus, sąrašas (šį priedą užpildyti ir atitiktį patvirtinančius dokumentus turės pateikti tik galimas laimėtojas). |

**1. BENDROSIOS NUOSTATOS**

1.1. Akcinė bendrovė „Regitra“ (toliau – perkančioji organizacija) kviečia tiekėjus dalyvauti pirkime, atliekamame atviro konkurso būdu, siekiant įsigyti pirkimo objektą, kurio techninė specifikacija pateikta pirkimo sąlygų 3 priede. Perkančioji organizacija yra pridėtinės vertės mokesčio (toliau – PVM) mokėtoja.

1.2. Pirkimas vykdomas Centrinės viešųjų pirkimų informacinės sistemos (toliau – CVP IS) priemonėmis, vadovaujantis Lietuvos Respublikos viešųjų pirkimų įstatymu (toliau – VPĮ), Lietuvos Respublikos civiliniu kodeksu (toliau – CK), kitais viešuosius pirkimus ir šio pirkimo sutarties vykdymą reglamentuojančiais teisės aktais, šio pirkimo dokumentais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo dokumentuose nenumatytoms nuostatoms arba sąlygoms tiesiogiai taikomos VPĮ nuostatos. Pirkimo dokumentuose vartojamos pagrindinės sąvokos apibrėžtos VPĮ.

1.3. Išankstinis skelbimas apie numatomą pirkimą nebuvo paskelbtas.

1.4. Perkančioji organizacija nevykdė išankstinės rinkos konsultacijos.

1.5. **Pirkimo dokumentus sudaro**:

1.5.1. Skelbimas apie pirkimą (toliau – Skelbimas);

1.5.2. išankstinis informacinis skelbimas (jei buvo skelbta);

1.5.3. šios pirkimo sąlygos, kuriose aprašyta informacija apie pirkimo reikalavimus ir procedūras (toliau – pirkimo sąlygos);

1.5.4. pirkimo sąlygų priedai;

1.5.5. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);

1.5.6. visa kita perkančiosios organizacijos CVP IS priemonėmis pateikta informacija.

1.6. Jeigu yra prieštaravimų, neatitikimų tarp Skelbimo ir pirkimo sąlygų, teisinga laikoma informacija, nurodyta Skelbime.

1.7. Jeigu yra prieštaravimų, neatitikimų tarp pirkimo sąlygų ir jų priedų, teisinga laikoma informacija, nurodyta pirkimo sąlygų prieduose.

1.8. Jeigu perkančioji organizacija patikslina pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija.

1.9. Perkančioji organizacija nutrauks pradėtas pirkimo procedūras, paaiškėjus, kad buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, taip pat paaiškėjus, kad pirkimo dokumentuose padaryta esminių klaidų, dėl kurių pirkimas nebetikslingas arba jį įvykdžius būtų įsigytas perkančiosios organizacijos poreikių neatitinkantis pirkimo objektas.

1.10. Perkančioji organizacija neatlygina dalyviui jokių išlaidų, susijusių su pirkimo dokumentų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi VPĮ nuostatomis perkančioji organizacija nutraukė pirkimo procedūras.

1.11. Stebėtojai dalyvauti Viešojo pirkimo komisijos (toliau – komisija) posėdžiuose nėra kviečiami.

1.12. Šis pirkimas nėra rezervuotas pagal VPĮ 23 ir 24 straipsnių nuostatas.

1.13. Šiame pirkime perkančioji organizacija nenumato skelbti pranešimo dėl savanoriško *ex ante* skaidrumo.

1.14. Informacija apie komisijos narius, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis: Vaida Sakalauskienė (tel. +370 600 97 479, el.p. [vaida.sakalauskiene@regitra.lt](mailto:vaida.sakalauskiene@regitra.lt)) ir Ramunė Kailiūnienė (tel.+370 620 27 150, el. p. [ramune.kailiuniene@regitra.lt](mailto:ramune.kailiuniene@regitra.lt)).

1.15. Pirkimo sąlygos ir jų paaiškinimai bei papildymai skelbiami VPĮ nustatyta tvarka per Europos sąjungos leidinių biurą ir CVP IS adresu <https://viesiejipirkimai.lt/>. Perkančioji organizacija neteikia tiekėjams pirkimo dokumentų popierinio (atspausdinto) varianto. Tiekėjai turėtų atidžiai stebėti CVP IS talpinamus pirkimo dokumentų paaiškinimus bei papildymus. Jeigu perkančioji organizacija patikslina Pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija ir naujausiais Pirkimo dokumentų paaiškinimais bei patikslinimais.

1.16. Perkančiosios organizacijos ir tiekėjų bendravimas bei keitimasis informacija vyksta naudojantis CVP IS priemonėmis, išskyrus:

1.16.1. jeigu mobilizacijos, karo ar nepaprastosios padėties atveju yra CVP IS pažeidimų, dėl kurių negalimas perkančiosios organizacijos ir tiekėjo bendravimas ir keitimasis informacija naudojantis CVP IS;

1.16.2. pasirašant ar nutraukiant, vykdant ar keičiant sutartis, jeigu perkančioji organizacija nurodo kitas bendravimo priemones;

1.16.3. pretenzijų pateikimą (pretenzijos teikiamos elektroninėmis priemonėmis).

1.17. Pirkimo dokumentų reikalavimai taikomi visiems pirkime dalyvaujantiems fiziniams ar juridiniams asmenims ir asmenų grupei, įmonėms ar ūkinėms bendrijoms, įsteigtoms ir veikiančioms bet kurioje valstybėje pagal civilinės, komercinės ar viešosios teisės nuostatas ir turinčioms bet kurioje iš šių valstybių įstatymais numatytą buveinę, centrinę administraciją arba pagrindinę verslo vietą.

1.18. Perkančioji organizacija neketina rengti susitikimų su tiekėjais dėl pirkimo dokumentų paaiškinimų.

1.19. Pateikdamas savo pasiūlymą, pirkimo dalyvis sutinka su visomis pirkimo dokumentuose ir (ar) jų prieduose nustatytomis sąlygomis ir reikalavimais.

1.20. Šio pirkimo dalyvis atsako už rūpestingą visų pirkimo dokumentų išnagrinėjimą, įskaitant visus išleistus paaiškinimus, papildymus, pataisas, už patikimos informacijos apie visas sąlygas bei įsipareigojimus, galinčius turėti įtakos pasiūlymo kainai, pateikimą. Jei pirkimo dalyvis laimi pirkimą, nebebus priimtas joks reikalavimas pakeisti pasiūlymo kainą arba sąlygas, grindžiamas klaidomis ar praleidimais.

1.21. Perkančioji organizacija asmens duomenis, gautus pirkimo procedūrų ir (ar) sutarties vykdymo metu, tvarkys išimtinai vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama direktyva 95/46/EB. Tiekėjai, teikdami pasiūlymus turi uždengti (paslėpti) fizinių asmenų asmens duomenis (gimimo datas, asmens kodus, gyvenamosios vietos adresus ir kt.), jeigu tie duomenys nėra būtini, siekiant įsitikinti atitikimu pirkimo dokumentuose keliamiems reikalavimams. Tiekėjai, kaip duomenų valdytojai, turėtų prisiimti atsakomybę ir teikti tik tiek asmens duomenų, kiek yra būtina konkrečiam tikslui pasiekti (duomenų kiekio mažinimo principas).

**2. PIRKIMO OBJEKTAS**

2.1. Pirkimo objektas – duomenų saugyklų talpos išplėtimo įrenginiai. Reikalavimai pirkimo objektui nustatyti pirkimo sąlygų 3 priede (Techninė specifikacija).

2.2. Jeigu techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas, tiekėjas gali pateikti lygiavertį sprendinį (kitų gamintojų lygiavertė produkcija, įranga ir pan.) nurodytajam. Lygiavertiškumo įrodymas yra tiekėjo pareiga. Tiekėjas turi pateikti siūlomos prekės ir (ar) paslaugos lygiavertiškumo aprašymą ar kitus dokumentus, įrodančius atitikimą techniniams reikalavimams.

2.3. Pirkimo objektas nėra skaidomas į atskiras dalis. Pagrindimas dėl neskaidymo: Suderinamumo ir integracijos problemos: skirtingų tiekėjų ir sprendimų pasirinkimas gali sukelti rimtų suderinamumo ir integracijos problemų – skirtingų gamintojų įrenginiai gali naudoti skirtingus protokolus, programinės įrangos architektūras ar valdymo sistemas, dėl ko bus sudėtingiau užtikrinti jų tarpusavio veikimą, padidės klaidų tikimybė, taip pat tai gali lemti ilgesnį diegimo laiką ir papildomus aptarnavimo bei priežiūros kaštus, pabloginti priežiūros efektyvumą.

2.4. Maksimali skiriama lėšų suma šiose pirkimo sąlygose nenurodyta. Maksimali pirkimui skirtų lėšų suma nurodyta perkančiosios organizacijos vidiniuose dokumentuose ir CVP IS skiltyje „Vidiniai dokumentai“ (tiekėjams ši informacija nematoma).

2.5.**Pagrindimas dėl nepirkimo naudojantis Centrinės perkančiosios organizacijos (CPO) katalogu**: Centrinės perkančiosios organizacijos (CPO) kataloge perkamo objekto nėra.

2.6. Perkančioji organizacija nerengs jokių su pirkimo objektu susijusių apžiūrų.

**3.  TIEKĖJŲ PAŠALINIMO PAGRINDAI IR REIKALAVIMAI KVALIFIKACIJAI, REIKALAVIMAI LAIKYTIS KOKYBĖS VADYBOS SISTEMOS STANDARTŲ BEI REIKALAVIMAI, SUSIJĘ SU NACIONALINIU SAUGUMU**

3.1. Šiame pirkime bus taikoma VPĮ 59 straipsnio 4 dalyje nurodyta galimybė pirmiausia vertinti viešojo pirkimo dalyvių pateiktus pasiūlymus, o įvertinus pasiūlymus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų\*, ar šio dalyvio kvalifikacija (jeigu keliami kvalifikaciniai reikalavimai) atitinka nustatytus reikalavimus, ar dalyvis atitinka nacionalinio saugumo reikalavimus (jei taikoma) bei, jei taikoma, atitinka reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi. Perkančioji organizacija bet kuriuo pirkimo procedūros metu gali pasinaudoti VPĮ 50 straipsnio 4 dalyje nurodyta galimybe paprašyti kandidatų ar dalyvių pateikti visus ar dalį dokumentų, patvirtinančių jų pašalinimo pagrindų nebuvimą ar atitiktį kvalifikacijos ar nacionalinio saugumo reikalavimams (jei taikoma), ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.

\****Atliekant supaprastintą pirkimą****, kai tiekėjas pateikia Europos bendrąjį viešųjų pirkimų dokumentą (toliau - EBVPD), pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, nereikalaujama. Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo.*

3.2. Tiekėjas, teikdamas pasiūlymą, turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad nėra tiekėjo ir kitų ūkio subjektų, kurių pajėgumais jis remiasi pašalinimo pagrindų, kad tiekėjo ir jo pasitelktų ūkio subjektų kvalifikacija atitinka nustatytus reikalavimus ir, jei taikoma, atitinka reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi.

3.3. Atskirą EBVPD pildo:

3.3.1. **tiekėjas**;

3.3.2. **kiekvienas tiekėjų grupės narys**. Jeigu pirkime dalyvauja ūkio subjektų grupė, veikianti pagal jungtinės veiklos (partnerystės) sutartį, EBVPD teikiamas už kiekvieną ūkio subjektų grupės narį atskirai;

3.3.3. **ūkio subjektas, kurio pajėgumais[[1]](#footnote-2) remiamasi.** Kai tiekėjas pasitelkia ūkio subjektus, kurių pajėgumais (kvalifikacija) remiasi, tiekėjas kartu su pasiūlymu privalo pateikti šių ūkio subjektų EBVPD;

3.3.4. **fiziniai asmenys – specialistai,** kurių pajėgumais (kvalifikacija) tiekėjas ketina remtis, tačiau šie specialistai nėra jo darbuotojai ir laimėjimo atveju tiekėjas neplanuoja jų įdarbinti. Specialistas (-ai), kurio (-ų) pajėgumu (-ais) (kvalifikacija) tiekėjas ketina remtis, privalo būti išviešintas (-i) teikiant pasiūlymą.

3.4. Perkančioji organizacija netikrina ir neprašo pateikti EBVPD:

3.4.1. fizinių asmenų – specialistų (kvazisubtiekėjų), kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, ar subtiekėjo darbuotojas, tačiau, kuriuos tiekėjas laimėjimo atveju įdarbins. Specialistas (-ai), kurio (-ų) pajėgumu (-ais) (kvalifikacija) tiekėjas ketina remtis, privalo būti išviešintas (-i) teikiant pasiūlymą;

3.4.2. subtiekėjų, kurių pajėgumais (kvalifikacija) tiekėjas nesiremia;

3.4.3. trečiųjų asmenų, kurie tiesiogiai aktyviai, savo veiksmais neprisidės prie perkančiosios organizacijos poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.).

3.5. Tiekėjas turi užpildyti EBVPD tokiu būdu:

3.5.1. kompiuteryje išsaugoti EBVPD formą XML formatu;

3.5.2 įkelti (importuoti) EBVPD duomenis interneto svetainėje [*http://ebvpd.eviesiejipirkimai.lt/espd-web/*](http://ebvpd.eviesiejipirkimai.lt/espd-web/)*;*

3.5.3. pateikti atsakymus į EBVPD nurodytus klausimus. Informaciją, kaip pildyti EBVPD formą galima rasti Viešųjų pirkimų tarnybos tinklalapyje, adresu: [*https://vpt.lrv.lt/uploads/vpt/documents/files/EBVPD%20pildymas(Tiek%C4%97jas).pdf*](https://vpt.lrv.lt/uploads/vpt/documents/files/EBVPD%20pildymas(Tiek%C4%97jas).pdf)

3.5.4. kompiuteryje išsaugoti gautą formą su pateiktais atsakymais;

3.5.5 teikiant pasiūlymą, prie jo prisegti EBVPD formą su atsakymais PDF formatu kartu su kitais pasiūlymo dokumentais, t. y. pasiūlymo pateikimo lango skiltyje „Prisegti dokumentus“.

3.6. Kiekvienas PDF formatu teikiamas **EBVPD turi būti pasirašytas** kvalifikuotu elektroniniu parašu, atitinkančiu teisės aktų reikalavimus arba atspausdinamas, pasirašomas ir pateikiamas skenuotas dokumentas (*skaitmeninė dokumento kopija*).

3.7. Tiekėjo pašalinimo pagrindai *(jei pirkimas skaidomas į dalis – taikoma visoms pirkimo objekto dalims)*:

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| **3.7.1.** | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:   1. tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;   2) tiekėjo, kuris yra juridinis asmuo, kita organizacija ar jos **struktūrinis** padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus (supaprastinto pirkimo atveju – tiekėjo, kuris yra juridinis asmuo, kita organizacija ar jos **struktūrinis** padalinys, vadovo ar dėl asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus), per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą (*kai vykdomas* ***tarptautinis*** *pirkimas*);  2) tiekėjo, kuris yra juridinis asmuo, kita organizacija ar jos **struktūrinis** padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą (*kai vykdomas* ***supaprastintas*** *pirkimas*);  3) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Pateikiama:  1. Iš Lietuvoje įsteigtų subjektų reikalaujama:   * išrašo iš teismo sprendimo   *arba*   * Informatikos ir ryšių departamento prie Vidaus reikalų ministerijos pažymos,   *arba*   * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-3).   Jeigu dokumentas nepateiktas kartu su pasiūlymu, tuomet, perkančiajai organizacijai paprašius, turės būti pateiktas dokumentas, kuris išduotas ne anksčiau kaip 180 dienų iki tos dienos, kai galimas laimėtojas turės pateikti dokumentus. ***Pavyzdys****: Jeigu perkančioji organizacija 2023-10-10 kreipėsi į tiekėją prašydama iki 2023-10-14 pateikti įrodančius dokumentus, jis turi būti išduotas ne anksčiau kaip 180 dienų, jas skaičiuojant atgal nuo 2023-10-14.*  Jeigu dokumentas pateiktas kartu su pasiūlymu, jis laikomas tinkamu, jei jis išduotas ne anksčiau kaip 180 dienų iki perkančiosios organizacijos sprendimo patikrinti galimo laimėtojo pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2. ***Kai vykdomas tarptautinės vertės pirkimas*** – Deklaracija dėl tiekėjo atsakingų asmenų (toliau –Deklaracija) (*užpildomas pirkimo sąlygų 5 priedas*).  ***Pastaba*: perkančiajai organizacijai paprašius, Deklaraciją turės pateikti galimas pirkimo laimėtojas**. Kartu su Deklaracija pateikiami 1) punkte (žr. viršuje) nurodyti dokumentai, patvirtinantys deklaracijoje nurodytų atsakingų asmenų pašalinimo pagrindų nebuvimą. *Deklaracijos neprašoma pateikti, jei tiekėjas pasiūlymo formos 1 lentelėje „Informacija apie tiekėją“ (pirkimo sąlygų 1 priedas) pažymi, kad tiekėjo įmonėje nėra sudaryta valdyba, stebėtojų taryba ar nėra kito asmens (-ys), turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį*.  *Pateikiamos skaitmeninės dokumentų kopijos.*  *Atliekant* ***supaprastintus*** *pirkimus, kai tiekėjas pateikia EBVPD, pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, nereikalaujama.* ***Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo.*** |
| **3.7.2.** | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | Pateikiama:  1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[3]](#footnote-4).   Jeigu dokumentas nepateiktas kartu su pasiūlymu, tuomet, perkančiajai organizacijai paprašius, turės būti pateiktas dokumentas, kuris išduotas ne anksčiau kaip 120 dienų iki tos dienos, kai galimas laimėtojas turės pateikti dokumentus. ***Pavyzdys****: Jeigu perkančioji organizacija 2023-10-10 kreipėsi į tiekėją prašydama iki 2023-10-14 pateikti įrodančius dokumentus, jis turi būti išduotas ne anksčiau kaip 120 dienų, jas skaičiuojant atgal nuo 2023-10-14.*  Jeigu dokumentas pateiktas kartu su pasiūlymu, jis laikomas tinkamu, jei jis išduotas ne anksčiau kaip 120 dienų iki perkančiosios organizacijos sprendimo patikrinti galimo laimėtojo pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>. Viešai prieinamus Sodros duomenis perkančioji organizacija tikrins tą dieną, kurią buvo priimtas sprendimas patikrinti galimo laimėtojo EBVPD dokumentus (aktualiais bus laikomi tą dieną skelbiami *Sodros* duomenys).  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[4]](#footnote-5).   Jeigu dokumentas nepateiktas kartu su pasiūlymu, tuomet, perkančiajai organizacijai paprašius, turės būti pateiktas dokumentas, kuris išduotas ne anksčiau kaip 120 dienų iki tos dienos, kai galimas laimėtojas turės pateikti dokumentus. *Pavyzdys: Jeigu perkančioji organizacija 2023-10-10 kreipėsi į tiekėją prašydama iki 2023-10-14 pateikti įrodančius dokumentus, jis turi būti išduotas ne anksčiau kaip 120 dienų, jas skaičiuojant atgal nuo 2023-10-14.*  Jeigu dokumentas pateiktas kartu su pasiūlymu, jis laikomas tinkamu, jei jis išduotas ne anksčiau kaip 120 dienų iki perkančiosios organizacijos sprendimo patikrinti galimo laimėtojo pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  *Atliekant* ***supaprastintus*** *pirkimus, kai tiekėjas pateikia EBVPD, pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, nereikalaujama.* ***Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo****.* |
| **3.7.3.** | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **3.7.4.** | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **3.7.5.** | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Jei tiekėjas tiesiogiai ar netiesiogiai suteikė pirkimo vykdytojui konsultaciją (nesvarbu, ar rinkos tyrimo *(jeigu apie atliekamą rinkos tyrimą buvo informuotas raštu)*, ar rinkos konsultacijos metu, ar teikdamas pagalbinę viešųjų pirkimų veiklą ir pan.) arba kitaip dalyvavo rengiant pirkimo procedūrą (pavyzdžiui, parengė techninį (darbo) projektą, techninę specifikaciją ir pan.), jis, pildydamas EBVPD III dalies “Pašalinimo pagrindai C13 skiltį, į klausimą “Tiesioginis arba netiesioginis dalyvavimas rengiant šią procedūrą (VPĮ 46 str. 4 d. 3 p.)” turėtų atsakyti „Taip”. Tokiu atveju atsidarius skilčiai „Pateikite išsamią informaciją apie ją”, tiekėjas turi nurodyti, kokia konsultacija teikta (informacija turėtų būti pateikta tokiu detalumu, kad pirkimo vykdytojas galėtų identifikuoti konsultacijos teikėją ir konsultacijos esmę). |
| **3.7.6.** | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/melaginga-informacija-pateikusiu-tiekeju-sarasas-3> |
| **3.7.7.** | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **3.7.8.** | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| **3.7.9**. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose>. |
| **3.7.10**. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| **3.7.11**. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |
| **3.7.12.** | Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši.  Tačiau kai yra šiame punkte apibrėžta situacija, perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį. | **VPĮ 46 straipsnio 6 dalies 2 punktas**  EBVPD III dalies C4, C5, C6, C7, C8, C9 punktai | Iš Lietuvoje įsteigtų subjektų įrodančių dokumentų nereikalaujama, užtenka pateikto EBVPD. Perkančioji organizacija savarankiškai patikrina duomenis nacionalinėje duomenų bazėje, adresu:  <https://www.registrucentras.lt/jar/p/>  Prireikus, perkančioji organizacija turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti išduotas ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2023-10-10 kreipėsi į tiekėją prašydama iki 2023-10-14 pateikti įrodančius dokumentus, jis turi būti išduotas ne anksčiau kaip 120 dienų, jas skaičiuojant atgal nuo 2023-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  Jeigu vykdomas **supaprastintas** pirkimas*:*  *Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.* |

3.8. Perkančioji organizacija **pašalina** tiekėją iš pirkimo procedūros esant VPĮ 46 str. 4 d. ir VPĮ 46 str. 6 d. 2 p. nurodytiems pašalinimo pagrindams ir tuo atveju, kai ji turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti VPĮ 46 str. 4 d. ir VPĮ 46 str. 6 d. 2 p. nurodytų pašalinimo pagrindų taikymo.

3.9. Perkančioji organizacija, priimdama sprendimus dėl tiekėjo pašalinimo iš pirkimo procedūros VPĮ 46 str. 4 d. ir VPĮ 46 str. 6 d. 2 p. nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, VPĮ 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją.

3.10. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų.

3.11. Jeigu tiekėjas neatitinka reikalavimų, nustatytų VPĮ 46 str. 1, 4 dalyse ir 6 dalies 2 p., perkančioji organizacija jo nepašalina iš pirkimo procedūros, kai yra abi šios sąlygos kartu:

3.11.1. tiekėjas pateikė perkančiajai organizacijai informaciją apie tai, kad ėmėsi šių priemonių:

a) savanoriškai sumokėjo arba įsipareigojo sumokėti kompensaciją už žalą, padarytą dėl VPĮ 46 str. 1, 4 dalyje ir 6 dalies 2 p. nurodytos nusikalstamos veikos arba pažeidimo, jeigu taikytina;

b) bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;

c) ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;

3.11.2. perkančiosios organizacijos Komisija įvertino tiekėjo informaciją, pateiktą pagal pirkimo sąlygų 3.11.1 punktuose nurodytus reikalavimus, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Perkančioji organizacija turi pateikti tiekėjui motyvuotą sprendimą raštu ne vėliau kaip per 10 dienų nuo 3.11.1 punkte nurodytos tiekėjo informacijos gavimo.

3.12. Tiekėjas negali pasinaudoti pirkimo sąlygų 3.11 punkte nustatyta galimybe, jeigu jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.

3.13. Kai priimtu ir įsiteisėjusiu teismo sprendimu tiekėjui yra nustatytas VPĮ 46 straipsnio 1, 2, 4 ir 6 dalyse nurodytų pašalinimo pagrindų laikotarpis, perkančioji organizacija tiekėją iš pirkimo procedūros šalina teismo sprendime nurodytą laikotarpį.

3.14. **Reikalavimai tiekėjų kvalifikacijai nekeliami.** Tiekėjas, teikdamas pasiūlymą, perkančiajai organizacijai įsipareigoja, kad pirkimo sutartį vykdys tik teisę verstis atitinkama veikla turintys asmenys. Tais atvejais, kai kiti norminiai teisės aktai numato pareigą tiekėjui turėti specifinę teisę verstis sertifikuojama (licencijuojama) veikla, iki pradedama vykdyti pirkimo sutartis (atitinkamos veiklos pradžios), pareiga tiekėjui pateikti pagal specialiuosius teisės aktus išduotus dokumentus ar kitus teisę veikti suteikiančius dokumentus išlieka net ir tais atvejais, kai iš anksto žinomas atitinkamas reikalavimas nebuvo įrašytas į pirkimo dokumentus.

3.15. **Reikalavimai dėl kokybės vadybos sistemos ir (arba) aplinkos apsaugos vadybos sistemos standartų taikymo** **nekeliami**.

3.16. Perkančioji organizacija turi teisę reikalauti, kad užsienio valstybės tiekėjo valstybėje išduoti dokumentai, patvirtinantys tiekėjo atitiktį reikalavimams, būtų legalizuoti vadovaujantis Dokumentų legalizavimo ir tvirtinimo pažyma (*Apostille*) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).

3.17. Jei tiekėjas negali pateikti pirkimo sąlygose pagal VPĮ 46 straipsnio 1 ir 3 dalį bei 6 dalies 2 punktą nustatytų pašalinimo pagrindų nebuvimą įrodančių dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:

3.17.1. priesaikos deklaracija;

3.17.2. oficialia tiekėjo deklaracija, jeigu šalyje nenaudojama priesaikos deklaracija. Oficiali tiekėjo deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

3.18. Prieš nustatydama laimėjusį pasiūlymą, perkančioji organizacija reikalaus, kad ekonomiškai naudingiausią pasiūlymą pateikęs dalyvis (dalyvis, kurio pasiūlymas pagal vertinimo rezultatus gali būti pripažintas laimėjusiu) pateiktų aktualius dokumentus, patvirtinančius jo atitiktį šiame skyriuje nustatytiems reikalavimams, t. y. kvalifikaciją, pašalinimo pagrindų nebuvimą patvirtinančius dokumentus bei, jei taikoma, dokumentus, patvirtinančius atitiktį nacionalinio saugumo reikalavimams, kvalifikaciją bei atitikimą kokybės vadybos sistemos ir (arba) aplinkos apsaugos vadybos sistemos standartams patvirtinančius dokumentus *(turės būti pateiktos skaitmeninės dokumentų kopijos)*. Tiekėjo kvalifikaciją bei atitikimą kokybės vadybos sistemos ir (arba) aplinkos apsaugos vadybos sistemos standartams patvirtinantys dokumentai galės būti pateikti po pasiūlymų pateikimo termino pabaigos, tačiau tiekėjo kvalifikacija ir (ar) atitiktis kokybės ir (ar) aplinkos apsaugos vadybos sistemos standartams turės būti įgyta iki pasiūlymų pateikimo termino pabaigos. Perkančioji organizacija pasilieka teisę paprašyti pateiktų skaitmeninių dokumentų kopijų originalų prieš nustatant laimėjusį pasiūlymą.

3.19. Perkančioji organizacija nereikalaus iš tiekėjo pateikti dokumentų, patvirtinančių pašalinimo pagrindų nebuvimą, jeigu ji:

3.19.1. turės galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje (jeigu užpildytame EBVPD bus pateikta nuoroda prie neatlygintinai prieinamų nacionalinės duomenų bazės duomenų);

3.19.2. šiuos dokumentus jau turi iš ankstesnių pirkimo procedūrų ir jeigu šiuose dokumentuose nurodyta informacija vis dar yra aktuali, o jų išdavimo data atitinka šiose pirkimo sąlygose nustatytą dokumentų galiojimo laikotarpį.

3.20. **Šiame pirkime tiekėjams taikomi** **reikalavimai, susiję su nacionaliniu saugumu:**

|  |  |  |
| --- | --- | --- |
| **Eil.**  **Nr.** | **Reikalavimas** | **Atitiktį reikalavimui patvirtinantys dokumentai** |
| **Europos Sąjungos Tarybos 2022 m. balandžio 8 d. Reglamento 2022/576 5k straipsnio 1 dalis:** | | |
| 3.20.1. | Pirkimui tiesiogiai taikomos Europos Sąjungos Tarybos 2022 m. balandžio 8 d. priimto reglamento (toliau – Reglamentas) 2022/576 nuostatos, draudžiančios skirti ar toliau vykdyti visas viešąsias sutartis ir koncesijų sutartis, kurioms taikomos viešųjų pirkimų direktyvos, taip pat Direktyvos [**2014/23/ES**](https://eur-lex.europa.eu/legal-content/LT/TXT/?uri=celex:32014L0023) 10 straipsnio 1, 3 dalys, 6 dalies a–e punktai, 8, 9 ir 10 dalys, 11, 12, 13 ir 14 straipsniai, [**Direktyvos 2014/24/ES**](https://eur-lex.europa.eu/legal-content/LT/TXT/?uri=CELEX%3A32014L0024) 7 ir 8 straipsniai, 10 straipsnio b–f ir h–j punktai, Direktyvos [**2014/25/ES**](https://eur-lex.europa.eu/legal-content/LT/TXT/?uri=celex%3A32014L0025) 18 straipsnis, 21 straipsnio b–e ir g–i punktai, 29 ir 30 straipsniai, Direktyvos [**2009/81/EB**](https://eur-lex.europa.eu/legal-content/LT/TXT/?qid=1582021973775&uri=CELEX:02009L0081-20200101) 13 straipsnio a–d, f–h ir j punktai, su:  a) Rusijos piliečiu, fiziniu ar juridiniu asmeniu, subjektu ar organizacija, įsisteigusiais Rusijoje;  b) juridiniu asmeniu, subjektu ar organizacija, kuriuose daugiau kaip 50% nuosavybės teisių tiesiogiai ar netiesiogiai priklauso šios dalies a punkte nurodytam subjektui, arba  c) fiziniu ar juridiniu asmeniu, subjektu ar organizacija, veikiančiais šios dalies a arba b punkte nurodyto subjekto vardu ar jo nurodymu, be kita ko, tais atvejais, kai jiems tenka 10% sutarties vertės, su subrangovais, tiekėjais ar subjektais, kurių pajėgumais remiamasi, kaip nurodyta viešųjų pirkimų direktyvose. | **Kartu su pasiūlymu** pateikiama „Tiekėjo deklaracija dėl Europos Sąjungos Tarybos 2022 m. balandžio 8 d. Reglamente 2022/576 įtvirtintų nuostatų“ (užpildytas 7 pirkimo sąlygų priedas).  ***Atitiktį reikalavimams patvirtinančių dokumentų bus prašoma tik kilus įtarimui, kad tiekėjas (galimas laimėtojas) neatitinka reikalavimo.*** *Tokiu atveju reikalaujami pateikti dokumentai turės būti išduoti ne anksčiau kaip prieš 3 (tris) mėnesius iki tos dienos, kai tiekėjas (galimas laimėtojas) turės pateikti reikalaujamus dokumentus. Tokiu atveju turės būti pateikiama:* *tiekėjo, jo subtiekėjo, ūkio subjekto, kurio pajėgumais remiamasi (jei taikoma) ar juos kontroliuojančio asmens (juridinio asmens) steigimo dokumentai, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkamus valstybės narės ar trečiosios šalies dokumentai.* |
| **VPĮ 37 straipsnio 9 dalis:** | | |
| 3.20.2. | Tiekėjo siūlomos *prekės* ar *paslaugos* turi nekelti grėsmės nacionaliniam saugumui. Perkančioji organizacija laiko, kad perkamos *Prekės* ar *Paslaugos* kelia grėsmę nacionaliniam saugumui, kai:  1) Prekės gamintojas ar jį kontroliuojantis asmuo[[5]](#footnote-6) yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose (sąrašas patvirtintas LRV 2022-03-30 nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“);  2) Paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų[[6]](#footnote-7). | **Kartu su pasiūlymu** pateikiama „Nacionalinio saugumo reikalavimų atitikties deklaracija“(užpildytas 8 pirkimo sąlygų priedas).  ***Atitiktį nustatytam reikalavimui patvirtinančius dokumentus turės pateikti galimas laimėtojas.*** *Tiekėjas (galimas laimėtojas) turės pateikti užpildytą pirkimo sąlygų 9 priedą „Reikalavimai susiję su nacionaliniu saugumu“ ir tame priede nurodytus dokumentus.*  *Reikalaujami dokumentai turės būti išduoti ne anksčiau kaip prieš 3 (tris) mėnesius iki tos dienos, kai galimas laimėtojas turės pateikti dokumentus (jeigu duomenys pateikiamuose dokumentuose nesikeitė).*  *Jeigu duomenys per nurodytą laikotarpį reikalaujamuose pateikti dokumentuose keitėsi, pateikiami dokumentai su aktualiais duomenimis.*  Perkančioji organizacija bet kuriuo pirkimo procedūros metu gali paprašyti tiekėjo pateikti visus ar dalį dokumentų, patvirtinančių atitiktį VPĮ 37 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros atlikimą.  *Jeigu prekių gamintojas ar paslaugų teikėjas, ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme[[7]](#footnote-8),* ***šiems subjektams VPĮ 37 straipsnio 9 dalis netaikoma*** *(VPĮ 37 straipsnio 10 dalis).* |
| **VPĮ 47 straipsnio 9 dalis:** | | |
| 3.20.3. | Tiekėjas, jo pasitelkiamas subtiekėjas ar ūkio subjektas, kurio pajėgumais remiamasi, juos kontroliuojantys asmenys neturi interesų, galinčių kelti grėsmę nacionaliniam saugumui ir nėra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose (taikoma perkant prekes ar paslaugas, kurių BVPŽ kodai nurodyti VPĮ 92 straipsnio 13 dalyje numatytame sąraše). | **Kartu su pasiūlymu** pateikiama „Nacionalinio saugumo reikalavimų atitikties deklaracija“ (užpildytas 8 pirkimo sąlygų priedas).  **Pastaba.** Dėl šio ir 3.20.2. papunkčio teikiama viena Nacionalinio saugumo reikalavimų atitikties deklaracija (užpildytas 8 pirkimo sąlygų priedas). |
| **VPĮ 45 straipsnio 21 dalies 6 punktas:** | | |
| 3.20.4. | Tiekėjas, jo subtiekėjas, ūkio subjektas, kurio pajėgumais remiamasi, nevykdo veiklos VPĮ 92 straipsnio 15 dalyje numatytame sąraše nurodytose valstybėse ar teritorijose[[8]](#footnote-9) arba nėra ūkio subjektų grupės, kurios bet kuris narys vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje. | Atitiktį šiam reikalavimuiTiekėjas **deklaruoja pasiūlymo formoje** (pirkimo sąlygų 1 priede).  Perkančiajai organizacijai kilus abejonių dėl tiekėjo deklaruojamos informacijos teisingumo, prašys ekonomiškai naudingiausią pasiūlymą pateikusio tiekėjo (galimo laimėtojo) pateikti nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą. |

3.21. Pirkimo sąlygų *3.20.1-3.20.3* punktuose nustatytus reikalavimus dėl atitikties nacionalinio saugumo reikalavimams turi atitikti kiekvienas tiekėjų grupės narys, kiekvienas subtiekėjas ir kitas ūkio subjektas, kurio pajėgumais remiasi tiekėjas, bei juos kontroliuojantys asmenys. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, neatitinka *3.20.1-3.20.3* punktuose nustatytų reikalavimų (t. y. kelia grėsmę nacionaliniam saugumui), reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

3.22. Pirkimo sąlygų *3.20.1-3.20.3* punktuose nustatytų reikalavimų atitiktį patvirtinančių dokumentų gali būti nereikalaujama, kai:

1) perkančioji organizacija turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;

2) perkančioji organizacija šiuos dokumentus jau turi iš ankstesnių pirkimo procedūrų ir šių dokumentų terminas yra tinkamas, t. y. jie išduoti ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

**4. SUBTIEKĖJŲ PASITELKIMAS, KURIŲ PAJĖGUMAIS (KVALIFIKACIJA) NESIREMIAMA**

4.1. Jeigu tiekėjas pasitelkia subtiekėją, kurio pajėgumais nesiremia, jis savo pasiūlyme (pirkimo sąlygų 1 priedo *4 punkte* „*Informacija apie subtiekėjus, kurių pajėgumais (kvalifikacija) tiekėjas nesirems, bet jiems bus perduodama vykdyti pirkimo sutarties dalis“*) turi nurodyti, kokiai sutarties daliai ir kokius subtiekėjus, jeigu jie yra žinomi, ketina pasitelkti. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.

4.2. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.

4.3. Sudarius sutartį, tačiau ne vėliau negu sutartis pradedama vykdyti, tiekėjas, kuris bus pripažintas laimėjusiu, įsipareigoja perkančiajai organizacijai pranešti tuo metu žinomų subtiekėjų, kurių pajėgumais (kvalifikacija) nesiremiama, pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

**5. ŪKIO SUBJEKTŲ GRUPĖS DALYVAVIMAS**

5.1. Jeigu pasiūlymą pateikia ūkio subjektų grupė, turi būti pateikiama jungtinės veiklos sutarties kopija *(skaitmeninė dokumento kopija)*. Jungtinės veiklos sutartyje privalo būti nurodyta:

5.1.1. ūkio subjektų grupės sudėtis ir kiekvieno tiekėjų grupės dalyvio įsipareigojimai vykdant numatomą su perkančiąja organizacija sudaryti sutartį, šių įsipareigojimų dalis išreikšta procentiniu dydžiu, bendroje pirkimo sutarties vertėje, tenkanti kiekvienai sutarties šaliai;

5.1.2. solidari, kiekvieno tiekėjų grupės dalyvio atskirai ir visų kartu, atsakomybė už įsipareigojimų ir prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį);

5.1.3. kuris šios sutarties dalyvis yra įgaliojamas ūkio subjektų grupės vardu teikti pasiūlymą, atsakyti į CVP IS priemonėmis pateiktus klausimus, pateikti pirkimo sąlygose reikalaujamus dokumentus, o laimėjus pirkimą – pasirašyti sutartį su perkančiąja organizacija, teikti sąskaitas-faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt.

5.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus laimėjusiu ir pasiūlius sudaryti sutartį, ši ūkio subjektų grupė įgautų tam tikrą teisinę formą.

**6. PASIŪLYMŲ RENGIMAS, PATEIKIMAS, KEITIMAS**

6.1. Pasiūlymas turi būti pateiktas visai pirkimo sąlygų 3 priede „Techninė specifikacija“ nurodytai apimčiai, o jeigu pirkimas skaidomas į dalis – visai pirkimo objekto dalies apimčiai, neskaidant jos smulkiau.

6.2. Tiekėjas gali pateikti tik vieną pasiūlymą *(jei pirkimo objektas skaidomas į dalis – po vieną pasiūlymą dėl kelių ar visų pirkimo objekto dalių)* nepriklausomai nuo to, ar jis pirkime dalyvauja individualiai ar kaip tiekėjų grupės narys.

6.3. Alternatyvių pasiūlymų pateikti neleidžiama. Jeigu tiekėjas pateikia daugiau kaip vieną pasiūlymą ir (arba) kaip ūkio subjektų grupės narys dalyvauja teikiant kelis pasiūlymus tam pačiam pirkimui *(jei pirkimo objektas skaidomas į dalis – tai pačiai pirkimo objekto daliai), visi tokie pasiūlymai bus atmesti.*

6.4. Rengdamas ir teikdamas pasiūlymą tiekėjas turi vadovautis Viešųjų pirkimų tarnybos parengta mokomąja medžiaga ir metodika dėl pasiūlymų rengimo ir teikimo CVP IS[[9]](#footnote-10) . Pasiūlymas turi būti parengtas ir pateiktas pagal pirkimo sąlygų ir jų priedų reikalavimus, užpildant Pirkimo sąlygų 1 priedą „Pasiūlymo forma“. Pasiūlymą ir kartu su juo teikiamus dokumentus, visas pasiūlymo sudedamąsias dalis tiekėjai privalo pateikti elektronine forma (tiesiogiai suformuoti elektroninėmis priemonėmis arba pateikti skaitmenines dokumentų kopijas), naudojant CVP IS (pasiūlymo lango eilutėje „Prisegti dokumentai“ pateikti reikalaujamus dokumentus), pasiekiamoje adresu https://viesiejipirkimai.lt/. Pateikiami dokumentai turi būti prieinami naudojant nediskriminuojančius, visuotinai prieinamus duomenų formatus (pvz., doc, docx, adoc, pdf, xls, xlsx, jpg, jpeg, pps, ppsx, gif ar kt.). Tuo atveju, jei dokumentai bus pateikti kitais nei perkančiosios organizacijos nustatytais ir (ar) visuotinai prieinamais, duomenų failų formatais, ir perkančioji organizacija negalės susipažinti su dokumentu, bus laikoma, kad toks dokumentas nepateiktas. Pasiūlymai teikiami CVP IS priemonėmis. Pasiūlymai pateikti nesilaikant šiame punkte nustatytos teikimo tvarkos, bus laikomi negautais ir nebus vertinami. Pasiūlymai pateikti ne CPV IS priemonėmis (pvz., pateikti vokuose (popierinėje laikmenoje), pateikti CVP IS susirašinėjimo priemonėmis bus laikomi negautais ir nebus vertinami.

6.5. Tiekėjo pasiūlymas bei kita korespondencija pateikiami lietuvių kalba (vadovaujantis Lietuvos Respublikos valstybinės kalbos įstatymu). Jei su pasiūlymu pateikiami dokumentai negali būti pateikti lietuvių kalba, šie dokumentai turi būti pateikti originalo kalba, pridedant jų tikslų vertimą į lietuvių kalbą (vertimas turi būti patvirtintas vertimą atlikusio asmens parašu). Kilus ginčui, pirmenybė yra teikiama dokumentams ar dokumentų vertimui lietuvių kalba. Kilus įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai. Perkančioji organizacija gali neprašyti tiekėjo pateikto dokumento vertimo į lietuvių kalbą, jeigu supranta originalaus dokumento kalbą ir gali įvertinti pateikto dokumento turinį.

6.6. Pasiūlymas turi būti pateiktas iki Skelbime nurodyto pasiūlymų pateikimo termino pabaigos, o jeigu Skelbime nurodytas pasiūlymų pateikimo terminas buvo pratęstas – iki pratęsto termino pabaigos. Perkančioji organizacija iki pasiūlymų pateikimo termino pabaigos turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija paskelbia VPĮ nustatyta tvarka ir CVP IS priemonėmis praneša visiems prie pirkimo prisijungusiems tiekėjams. Perkančioji organizacija neatsako dėl pasiūlymų, kurie nebuvo gauti ar buvo gauti pavėluotai dėl tiekėjo ryšių ir telekomunikacinių priemonių, CVP IS darbo sutrikimų ar kitų nenumatytų atvejų. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pasiūlymai, gauti po nustatytos pasiūlymų pateikimo termino pabaigos, nebus vertinami. Sutrikus CVP IS veikimui, tiekėjai turi imtis veiksmų, numatytų Rekomendacijose dėl veiksmų, kurių turėtų imtis pirkimo vykdytojai ir tiekėjai, sutrikus Centrinės viešųjų pirkimų informacinės sistemos veikimui[[10]](#footnote-11), patvirtintose Viešųjų pirkimų tarnybos direktoriaus 2018 m. kovo 15 d. įsakymu Nr. 1S-31.

6.7. Kol nesibaigė pasiūlymų pateikimo terminas, tiekėjas turi teisę CVP IS priemonėmis pakeisti arba atšaukti savo pasiūlymą, neprarasdamas teisės į pasiūlymo galiojimo užtikrinimą *(jei toks užtikrinimas yra reikalaujamas)*. Po pasiūlymų pateikimo termino pabaigos toks pakeitimas arba pranešimas, kad pasiūlymas atšaukiamas, nebus pripažįstamas galiojančiu. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo.

6.8. Perkančioji organizacija nereikalauja, kad pasiūlymas būtų pasirašytas kvalifikuotu elektroniniu parašu, tačiau tiekėjas gali pasiūlymą pasirašyti kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.

6.9. Pasiūlymo parengimo išlaidas padengia pats tiekėjas.

6.10. Pasiūlymas turi būti pateiktas CVP IS priemonėmis, užpildant pasiūlymo formą ir prie jos pridedant visus pirkimo dokumentuose reikalaujamus pateikti dokumentus.Pasiūlymą sudaro tiekėjo elektroninėmis CVP IS priemonėmis pateiktų dokumentų visuma, įskaitant pasiūlymo paaiškinimus bei atsakymus dėl pasiūlymo *(jei tokių bus*).

6.11. Tiekėjui, teikiančiam pasiūlymą savarankiškai ar kaip ūkio subjektų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiasi kitas tiekėjas, tame pačiame pirkime.

6.12. Tiekėjas, teikdamas pasiūlymą turi pateikti šiuos dokumentus:

6.12.1. tiekėjo vadovo ar jo įgalioto asmens **pasirašytą** užpildytą pasiūlymą**,** parengtą pagal pirkimo sąlygų 1 priede pateiktą formą (*jei pirkimo objektas skaidomas į dalis* - *užpildomos tos pirkimo objekto dalys, kurioms tiekėjas teikia pasiūlymą*);

6.12.2. užpildytą ir **pasirašytą** EBVPD (PDF formatu). ***Tiekėjas, pateikdamas (užpildydamas) atsakymus į nurodytus klausimus, turi vadovautis Viešųjų pirkimų tarnybos pateiktomis EBVPD pildymo rekomendacijomis, skirtomis tiekėjams, pateiktomis šioje nuorodoje*** *https://vpt.lrv.lt/uploads/vpt/documents/files/EBVPD%20pildymas(Tiek%C4%97jas).pdf;*

6.12.3. jungtinės veiklos sutartį (*jeigu pasiūlymą teikia tiekėjų grupė*);

6.12.4. įgaliojimąar kitas dokumentą (pvz., pareigybės aprašymą), suteikiantis teisę pateikti ir pasirašyti pasiūlymą ir (ar) kitus dokumentus (*jeigu pasiūlymą teikia ne vadovas.* Kitų subjektų teikiami dokumentai privalo būti pasirašyti tą dokumentą sudariusio subjekto vadovo ar jo įgalioto asmens);

6.12.5. pasiūlymo galiojimo užtikrinimą (*jei pirkimo sąlygose prašoma jį pateikti)*;

6.12.6. užpildytą techninę specifikaciją ir techninėje specifikacijoje nurodytus dokumentus / informaciją *(jei pirkimo sąlygose prašoma pateikti);*

6.12.7. dokumentus, patvirtinančius, kad kitų ūkio subjektų pajėgumai tiekėjui bus prieinami visą sutartinių įsipareigojimų vykdymo laikotarpį (*jei remiamasi kitų ūkio subjektų pajėgumais*);

6.12.8. užpildytą Tiekėjo deklaraciją dėl Europos Sąjungos Tarybos 2022 m. balandžio 8 d. Reglamente 2022/576 įtvirtintų nuostatų (pirkimo sąlygų 7 priedas; taikoma tarptautinės vertės pirkimams);

6.12.9. užpildytą Nacionalinio saugumo reikalavimų atitikties deklaraciją (pirkimo sąlygų 8 priedas; taikoma, kai tikrinama atitiktis nacionalinio saugumo reikalavimams);

6.12.10. kitus pirkimo dokumentuose prašomus pateikti dokumentus.

6.13. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos VPĮ 20 str. 2 d. Konfidencialia negalima laikyti informacijos: 1) jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus; 2) jeigu tai pažeistų VPĮ 33 ir 58 straipsniuose ir 86 straipsnio 9 dalyjenustatytus reikalavimus dėl paskelbimo apie sudarytą pirkimo sutartį, kandidatų ir dalyvių informavimo, laimėjusio dalyvio pasiūlymo, sudarytos pirkimo sutarties, preliminariosios sutarties ir šių sutarčių pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;3) pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis; 4) informacija apie pasitelktus ūkio subjektus, kurių pajėgumais remiasi tiekėjas, ir subtiekėjus. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai (juose esanti informacija) laikytini konfidencialiais. Perkančioji organizacija, komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.

6.14. Perkančioji organizacija laikys, kad visi dalyviai yra susipažinę su pirkimo dokumentais ir su Lietuvos Respublikos teisės aktais, reglamentuojančiais viešuosius pirkimus, sutarčių sudarymą ir vykdymą, ir kitais teisės aktais, kurių nuostatos gali reglamentuoti bet kokius tarp perkančiosios organizacijos ir tiekėjų susiklostančius santykius, kylančius ar susijusius su šio pirkimo procedūromis.

**7. PIRKIMO SĄLYGŲ PAAIŠKINIMAS IR PATIKSLINIMAS**

7.1. Tiekėjas tik CVP IS susirašinėjimo priemonėmis gali perkančiosios organizacijos prašyti papildomos su pirkimo dokumentais susijusios informacijos (prašymai paaiškinti pirkimo dokumentus, tiekėjo klausimai ir pan.). Prašymai paaiškinti pirkimo dokumentus, klausimai gali būti teikiami perkančiajai organizacijai ne vėliau kaip likus 9 dienoms iki pasiūlymų pateikimo termino pabaigos. Tiekėjai turi būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad terminas, skirtas pateikti klausimams ir prašymams, yra ribotas.

7.2. Jeigu papildomos su pirkimo dokumentais susijusios informacijos paprašoma laiku, perkančioji organizacija ją pateikia visiems tiekėjams ne vėliau kaip likus 6 dienoms iki pasiūlymų pateikimo termino pabaigos. Perkančioji organizacija, teikdama papildomą su pirkimo dokumentais susijusią informaciją, nenurodo, kuris dalyvis pateikė prašymą pateikti informaciją. Perkančiosios organizacijos pateikta papildoma su pirkimo dokumentais susijusi informacija yra neatsiejama pirkimo dokumentų dalis.

7.3. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (patikslinti) dokumentus CVP IS priemonėmis. Kai tikslinama Skelbime paskelbta informacija, perkančioji organizacija atitinkamai patikslina Skelbimą ir prireikus pratęsia pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus. Tarptautinių pirkimų atveju negali būti daromi tokie esminiai pirkimo sąlygų pakeitimai, dėl kurių būtų buvę galima leisti dalyvauti kitiems kandidatams, negu iš pradžių atrinktiesiems, arba pirkimo procedūra būtų pritraukusi daugiau dalyvių.

7.4. Tiekėjas, prieš teikdamas pasiūlymą, turi pasitikrinti, ar perkančioji organizacija nėra paskelbusi pirkimų dokumentų paaiškinimų, patikslinimų. Pasiūlymas turi būti pateiktas pagal galutinę pirkimo dokumentų redakciją.

**8. PASIŪLYMŲ ŠIFRAVIMAS**

8.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

8.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina ir (ar) sąnaudos. Instrukciją, kaip tiekėjui užšifruoti pasiūlymą galima rasti adresu: <https://vpt.lrv.lt/uploads/vpt/documents/files/uzssisfravimo%20instrukcija(1).pdf>.

8.1.2. iki vokų su kainomis atplėšimo procedūros pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu*: regitra@regitra.lt* ir *ramune.kailiuniene@regitra.lt, vaida.sakalauskiene@regitra.lt*, nurodant pirkimo pavadinimą, numerį ir datą. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (susisiekęs su perkančiąja organizacija Skelbime nurodyto asmens, atsakingo už pirkimą, telefonu). Jeigu dėl užfiksuotos techninės CVP IS problemos tiekėjas slaptažodį pateikė ne CVP IS priemonėmis, tuomet perkančioji organizacija CVP IS susirašinėjimo priemonėmis išsiunčia tiekėjui kitomis priemonėmis gautą slaptažodį, kuris buvo panaudotas kainos pasiūlymo iššifravimui.

8.2. Tiekėjui užšifravus visą pasiūlymą ir iki pradinio susipažinimo su pasiūlymu procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina ir (ar) sąnaudos, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos ir (ar) sąnaudų).

**9. PASIŪLYMO GALIOJIMAS IR JO UŽTIKRINIMAS**

9.1. Pasiūlymas turi galioti ne trumpiau kaip 3 mėnesius nuo pasiūlymų pateikimo dienos, kuri nurodyta Skelbime. Jeigu pasiūlyme nenurodytas jo galiojimo laikas, laikoma, kad pasiūlymas galioja iki termino, kuris nurodytas pirkimo sąlygose. Perkančioji organizacija turi teisę keisti numatytą pasiūlymo galiojimo terminą.

9.2. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo, Perkančioji organizacija turi teisę prašyti, kad tiekėjai pratęstų pasiūlymų galiojimą iki konkrečiai nurodyto laiko.

9.3. Tiekėjas, kuris sutinka pratęsti savo pasiūlymo galiojimo terminą ir apie tai raštu praneša perkančiajai organizacijai, pratęsia savo pasiūlymo galiojimo terminą. Jeigu tiekėjas neatsako į perkančiosios organizacijos prašymą pratęsti pasiūlymo galiojimo terminą, jo nepratęsia, laikoma, kad jis atmetė prašymą pratęsti savo pasiūlymo galiojimo terminą. Tokio tiekėjo pasiūlymas atmetamas.

9.4. Perkančioji organizacija nereikalauja pasiūlymo galiojimą užtikrinančio dokumento.

**10. PASIŪLYMO PATEIKIMO TERMINAI IR TVARKA**

10.1. Pasiūlymas turi būti pateiktas iki CVP IS nurodyto pasiūlymų pateikimo termino**(**Lietuvos Respublikos laiku) pabaigos, o jeigu Skelbime nurodytas pasiūlymų pateikimo terminas buvo pratęstas – iki pratęsto termino pabaigos.

10.2. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija CVP IS priemonėmis praneša visiems dalyviams.

**11. SUSIPAŽINIMAS SU GAUTAIS PASIŪLYMAIS**

11.1. Pradinis susipažinimas su CVP IS priemonėmis pateiktais tiekėjų pasiūlymais vyks komisijos posėdyje Skelbime nustatytą dieną, ne anksčiau nei po 30 minučių po pasiūlymų pateikimo termino pabaigos.

11.2. Tiekėjai nedalyvauja komisijos posėdžiuose, kuriuose susipažįstama su elektroninėmis priemonėmis pateiktais pasiūlymais.

11.3. Įvykus susipažinimo su pasiūlymais procedūrai, perkančioji organizacija neteikia informacijos tiekėjams apie pasiūlymus pateikusius tiekėjus, pasiūlytas kainas ir (ar) sąnaudas, iki kol bus įvertinti pasiūlymai ir nustatyta pasiūlymų eilė.

**12. PASIŪLYMŲ VERTINIMAS**

12.1. Ekonomiškai naudingiausias pasiūlymas išrenkamas vadovaujantis pirkimo sąlygų 14 dalyje „*Pasiūlymų vertinimo kriterijai ir sąlygos*“ nustatyta vertinimo tvarka.

12.2. Pasiūlymai vertinami tokiu eiliškumu *(jei pirkimas skaidomas į dalis – kiekvienos pirkimo objekto dalies pasiūlymai vertinami atskirai):*

12.2.1. tikrinama, ar pasiūlyta kaina (įkainis) nėra per didelė ir neviršija perkančiosios organizacijos prieš pradedant pirkimo procedūrą rengiamuose dokumentuose užfiksuotos priimtinos kainos (įkainio).

Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu.

12.2.2. įvertinama EBVPD pateikta informacija. Apie patikrinimo rezultatus ne vėliau kaip per 3 darbo dienas nuo įvertinimo pranešama pasiūlymus pateikusiems tiekėjams. *Teisę dalyvauti tolesnėse pirkimo procedūrose turi tik tie pirkimo dalyviai, kurie atitinka keliamus reikalavimus*;

12.2.3. įvertinama, ar pasiūlymas atitinka pirkimo dokumentuose nustatytus reikalavimus;

12.2.4. tikrinama, ar nebuvo pasiūlyta neįprastai maža kaina ir ar tiekėjas pirkimo komisijos prašymu pateikė raštišką tinkamą kainos pagrįstumo įrodymą.

Perkančioji organizacija reikalauja, kad dalyvis *(supaprastinto pirkimo atveju – ekonomiškai naudingiausią pasiūlymą pateikęs dalyvis)* pagrįstų pasiūlyme nurodytą prekių, paslaugų ar darbų ar jų sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.

12.2.5 galimo pirkimo laimėtojo *(t. y. tiekėjo, kurio pasiūlymas pagal vertinimo rezultatus gali būti pripažintas laimėjusiu)* prašoma pateikti pašalinimo pagrindų nebuvimą ir, jei pirkimo sąlygose taikoma, atitikties kvalifikacijos reikalavimams, atitikties nacionalinio saugumo reikalavimams bei kokybės vadybos sistemos ir (ar) aplinkos apsaugos vadybos sistemos standartams patvirtinančius dokumentus *(pirkimo sąlygų 3 skyriuje nustatytus reikalavimus patvirtinančius dokumentus)*. Jeigu tiekėjas, t. y. galimas laimėtojas, minėtus dokumentus pateikė kartu su pasiūlymu, vertinami kartu su pasiūlymu pateikti dokumentai.

12.2.6.vertinami galimo laimėtojo pašalinimo pagrindų nebuvimą ir, jei pirkimo sąlygose taikoma, atitikties kvalifikacijos reikalavimams, atitikties nacionalinio saugumo reikalavimams bei kokybės vadybos sistemos ir aplinkos apsaugos vadybos sistemos standartams patvirtinantys dokumentai.

Jei tiekėjas remiasi kitų ūkio subjektų pajėgumais - perkančioji organizacija patikrina, ar kiti ūkio subjektai, kurių pajėgumais ketina remtis tiekėjas, tenkina keliamus kvalifikacijos ir / ar nacionalinio saugumo reikalavimus ir, ar nėra tokio ūkio subjekto pašalinimo pagrindų bei, jei taikoma, tikrina dokumentus, patvirtinančius šių subjektų atitikimą kokybės vadybos sistemos ir aplinkos apsaugos vadybos sistemos standartams. Jeigu kitas ūkio subjektas netenkina keliamų kvalifikacijos ir /ar nacionalinio saugumo, kokybės vadybos sistemos ir aplinkos apsaugos vadybos sistemos standartams reikalavimų arba jo padėtis atitinka bent vieną pagal VPĮ 46 straipsnyje perkančiosios organizacijos nustatytą pašalinimo pagrindą, perkančioji organizacija pareikalauja per jos nustatytą terminą pakeisti jį reikalavimus atitinkančiu ūkio subjektu.

12.3. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis[[11]](#footnote-12).

12.4. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams (jei taikoma) ir /ar nacionalinio saugumo reikalavimams, kokybės vadybos sistemos ir aplinkos apsaugos vadybos sistemos standartams patvirtinančius dokumentus, jeigu tai būtina, siekiant užtikrinti tinkamą pirkimo procedūros atlikimą.

12.5. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas. Taisant klaidas vadovaujamasi Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis11.

12.6. Perkančioji organizacija gali nevertinti viso tiekėjo pasiūlymo (įskaitant ir EBVPD), jeigu patikrinusi jo dalį nustato, kad, vadovaujantis Viešųjų pirkimų įstatymo reikalavimais, pasiūlymas turi būti atmestas.

12.7. Perkančioji organizacija gali nuspręsti nesudaryti Pirkimo sutarties su ekonomiškai naudingiausią pasiūlymą pateikusiu tiekėju, jeigu ji nustato, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

**13. PASIŪLYMŲ ATMETIMO PRIEŽASTYS**

13.1. Komisija atmeta tiekėjo pasiūlymą, jeigu yra bent viena iš šių sąlygų:

13.1.1. tiekėjas turi būti pašalintas vadovaujantis šio pirkimo sąlygų nuostatomis dėl pašalinimo pagrindų, taip pat ir tais atvejais, kai tiekėjas remiasi kito ūkio subjekto pajėgumais ir jiems pagal pirkimo dokumentus, keliami reikalavimai dėl pašalinimo pagrindų, tačiau kito ūkio subjekto padėtis atitinka nustatytus pašalinimo pagrindus ir perkančiosios organizacijos nurodymu tiekėjas nepakeitė šio ūkio subjekto į pašalinimo pagrindų neturintį kitą ūkio subjektą;

13.1.2. jeigu taikoma, tiekėjas neatitinka pirkimo dokumentuose nustatytų nacionalinio saugumo reikalavimų; jeigu taikoma, tiekėjas neatitinka pirkimo dokumentuose nustatyto kvalifikacijos reikalavimo ir (ar), jeigu taikoma, kokybės vadybos sistemos ir aplinkos apsaugos vadybos sistemos standarto ir kitas ūkio subjektas, kurio pajėgumais remiasi tiekėjas, netenkina jam keliamų kvalifikacijos reikalavimų ir (ar) kokybės vadybos sistemos ir aplinkos apsaugos vadybos sistemos standarto ir perkančiosios organizacijos nurodymu nebuvo pakeistas į reikalavimus atitinkantį ūkio subjektą;

13.1.3. pasiūlymas neatitinka pirkimo dokumentuose nustatytų reikalavimų;

13.1.4. pasiūlyme nurodyta kaina ir (arba) įkainis viršijo pirkimui skirtas lėšas, nustatytas perkančiosios organizacijos prieš pradedant pirkimo procedūrą.

13.1.5. nustačius, kad buvo pateikti netikslūs, neišsamūs ar klaidingi dokumentai ar duomenys, ar jų trūksta, tiekėjas per perkančiosios organizacijos nustatytą terminą nepatikslino, nepapildė, nepaaiškino informacijos, kaip nustatyta pirkimo sąlygų ‎12.3 punkte;

13.1.6. pasiūlyme nurodyta neįprastai maža kaina ir (ar) sąnaudos ir tiekėjas nepateikia tinkamų pasiūlytos mažiausios kainos ir (ar) sąnaudų pagrįstumo įrodymų;

13.1.7. pasiūlymas, kuriame nurodyta neįprastai maža kaina ir (ar) sąnaudos, neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;

13.1.8. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;

13.1.9. tiekėjas per perkančiosios organizacijos nurodytą terminą neištaiso aritmetinių klaidų. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;

13.1.10. ekonominio naudingumo kriterijų vertinimo metu nustatyta, kad kokybės kriterijaus parametrai buvo įvertinti nepatenkinamai (taikoma, kai vertinama pagal kokybės kriterijų). Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;

13.1.11. pasiūlymai vertinami pagal kainos ar sąnaudų ir kokybės santykį, bet tiekėjas pateikia pasiūlymą taip, kad atskleidžiamas finansinio pasiūlymo turinys pirmojo susipažinimo su technine pasiūlymo dalimi (pirmas vokas) metu. (Taikoma, kai vertinama pagal kainos ar sąnaudų ar kokybės santykį). Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;

13.1.12. tiekėjas nepratęsia pasiūlymo galiojimo ir (ar), jei taikoma, nepateikia naujo pasiūlymo galiojimo užtikrinimo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;

13.1.13. tiekėjas užšifravo dokumentą, kuriame nurodyta pasiūlymo kaina ir (ar) sąnaudos ir iki susipažinimo su atitinkama pasiūlymo dalimi procedūros (posėdžio) pradžios nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;

13.1.14. pasiūlyme neįprastai mažos kainos ir (ar) sąnaudos pasiūlytos dėl to, kad tiekėjas yra gavęs valstybės pagalbą, tačiau tiekėjas negali per pakankamą perkančiosios organizacijos nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu, perkančioji organizacija apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;

13.1.15. pasiūlymas neatitinka reikalavimų, kad vykdant sutartį būtų laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ 5 priede nurodytose tarptautinėse konvencijose.

13.1.16. kitais pirkimo dokumentuose ir VPĮ numatytais atvejais.

13.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

**14. PASIŪLYMŲ VERTINIMO KRITERIJAI IR SĄLYGOS**

14.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama pirkimo sąlygų 1 priede „Pasiūlymo forma“.

14.2. Pasiūlymuose nurodytos kainos bus vertinamos eurais *(jei pirkimo objektas skaidomas į dalis – kiekviena pirkimo objekto dalis vertinama atskirai).* Apskaičiuojant kainą, turi būti atsižvelgta į visus pirkimo sąlygų, įskaitant sutarties sąlygas, reikalavimus. Į pasiūlymo kainą turi būti įskaičiuotos visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.

14.3. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

**15. PASIŪLYMŲ EILĖ, LAIMĖTOJO NUSTATYMAS ir sutarties sudarymAS**

15.1. Išnagrinėjusi, įvertinusi ir palyginusi pateiktus pasiūlymus, komisija nustato pasiūlymų eilę, į kurią įtraukia neatmestus pasiūlymus, ir nustato laimėjusį pasiūlymą bei priima sprendimą dėl sutarties sudarymo *(jei pirkimo objektas skaidomas į dalis – kiekvienai pirkimo objekto daliai atskirai)*.

15.2. Pasiūlymai eilėje surašomi kainų didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas dalyvis, kurio pasiūlymas CVP IS priemonėmis pateiktas anksčiausiai.

15.3. Tiekėjams informacija apie nustatytą pasiūlymų eilę, laimėjusį pasiūlymą bei tikslų sutarties atidėjimo terminą pateikiama ne vėliau kaip per 3 darbo dienas nuo sprendimo priėmimo dienos. Jeigu tiekėjams, kurių pasiūlymai neįrašyti į pasiūlymų eilę, nebuvo atskirai pateikta informacija apie jų pasiūlymo atmetimo priežastis, tuomet, kartu su pranešimu apie nustatytą eilę ir laimėjusį pasiūlymą, pranešama ir apie jų pasiūlymų atmetimo priežastis. *Jei pirkimo objektas skaidomas į dalis – informacija tiekėjams siunčiama tik apie tas pirkimo objekto dalis, kurioms jie yra pateikę pasiūlymus.*

15.4. Jeigu pasiūlymą pateikė tik vienas tiekėjas ir jo pasiūlymas nebuvo atmestas pagal šių pirkimo dokumentų sąlygas, pasiūlymų eilė nenustatoma, šio tiekėjo pasiūlymas laikomas laimėjusiu. Tokiu atveju, sutarties atidėjimo terminas netaikomas, pirkimą laimėjęs tiekėjas kviečiamas pasirašyti pirkimo sutartį.

15.5. Jeigu pirkimo procedūrų metu įvertinus pasiūlymus liko tik vienas dalyvis (atmetus kitų dalyvių pasiūlymus), pasiūlymų eilė nenustatoma. Tokiu atveju, dalyviams per pirkimo sąlygų 15.3 punkte numatytą terminą pateikiama informacija apie nustatytą laimėjusį pasiūlymą bei tikslų sutarties atidėjimo terminą.

15.6. Perkančioji organizacija, gavusi pirkimo dalyvio raštu pateiktą prašymą, ne vėliau kaip per 15 (penkiolika) dienų nuo pirkimo dalyvio raštu pateikto prašymo gavimo dienos pateikia šią informaciją:

15.6.1. tiekėjui, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio tiekėjo ar sutarties šalių pavadinimus;

15.6.2. tiekėjui, kurio pasiūlymas buvo atmestas, – pasiūlymo atmetimo priežastis, įskaitant, jeigu taikoma, informaciją apie tai, kad buvo remtasi VPĮ 45 straipsnio 4 dalies nuostatomis, o VPĮ 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų.

*Šiame punkte nurodytais atvejais informacija neteikiama, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.*

15.7. Jeigu perkančioji organizacija priima sprendimą nesudaryti sutarties arba pradėti pirkimą iš naujo, pirkimo dalyviams nurodo priežastis, dėl kurių buvo priimtas sprendimas nesudaryti sutarties arba pradėti pirkimą iš naujo.

15.8. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas (*tai laikotarpis, kuris prasideda nuo pranešimo apie sprendimą nustatyti laimėjusį viešojo pirkimo pasiūlymą išsiuntimo iš perkančiosios organizacijos suinteresuotiems dalyviams dienos ir kuriam pasibaigus sudaroma viešojo pirkimo–pardavimo sutartis),* t. y. ne anksčiau kaip po 10 (dešimt) dienų nuo perkančiosios organizacijos pranešimo pirkimo dalyviams apie nustatytą pirkimo laimėtoją. Jei sutarties atidėjimo laikotarpiu gaunama pretenzija – sutarties atidėjimo terminas nutrūksta. Išsiuntus atsakymą į pretenziją, sutarties atidėjimo terminas skaičiuojamas iš naujo, t. y. sutartis su pirkimo laimėtoju galės būti sudaryta ne anksčiau kaip po 10 (dešimt) dienų nuo perkančiosios organizacijos išsiuntimo pirkimo dalyviams apie priimtą sprendimą (atsakymo į pretenziją) dienos.

15.9. Suėjus sutarties atidėjimo terminui, perkančioji organizacija kviečia pirkimo (kai pirkimas skaidomas į dalis – konkrečios dalies) laimėtoją pasirašyti pirkimo sutartį. Sutarties projektas pateiktas atskiru dokumentu.

15.10. Kai pirkimo objektas skaidomas į dalis - perkančioji organizacija pasilieka galimybę nuspręsti sudaryti vieną sutartį dėl pirkimo dalių, dėl kurių laimėtoju nustatytas tas pats tiekėjas.

15.11. Jeigu laimėjęs tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose reikalaujamo pirkimo sutarties įvykdymo užtikrinimo (jei reikalaujama pirkimo dokumentuose) arba neįvykdo kitų pirkimo sutartyje nustatytų jos įsigaliojimo sąlygų, arba iki perkančiosios organizacijos nurodyto termino nepasirašo sutarties, arba atsisako sudaryti sutartį VPĮ ir pirkimo dokumentuose nustatytomis sąlygomis arba tiekėjų grupė neįsteigia juridinio asmens (jeigu taikoma pirkimo sąlygose), laikoma, kad jis (jie) atsisakė sudaryti pirkimo sutartį. Tokiu atveju, perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytų pasiūlymų eilę yra pirmas po tiekėjo, atsisakiusio sudaryti sutartį. Tokiu atveju perkančioji organizacija įvertina galimo laimėtojo, kurio pasiūlymas pagal komisijos patvirtintą pasiūlymų eilę yra pirmas po dalyvio, atsisakiusio sudaryti pirkimo sutartį, pašalinimo pagrindų nebuvimą ir, jei pirkimo sąlygose taikoma, atitikties kvalifikacijos reikalavimams, nacionalinio saugumo reikalavimams bei kokybės vadybos sistemos ir aplinkos apsaugos vadybos sistemos standartams patvirtinančius dokumentus, nustato naują pasiūlymų eilę, laimėjusį pasiūlymą bei tikslų sutarties atidėjimo terminą. Apie tai raštu informuoja visus pirkimo dalyvius. Suėjus sutarties atidėjimo terminui, perkančioji organizacija kviečia laimėtoją pasirašyti pirkimo sutartį.

15.12. Sudarant sutartį, joje nedidinama laimėjusio tiekėjo pasiūlymo kaina ir nekeičiamos kitos sąlygos. Jeigu pasiūlyme kaina nurodyta kita valiuta nei euras, sutartyje kaina nurodoma perskaičiuota eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.

15.13. Perkančioji organizacija raštu pateiktą laimėjusio pirkimo dalyvio pasiūlymą, raštu sudarytą sutartį ir jos pakeitimus, išskyrus informaciją, kuriai taikomi VPĮ 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo sutarties sudarymo ar jų pakeitimo dienos, bet ne vėliau kaip iki pirmojo mokėjimo pagal jį pradžios skelbia CVP IS.

15.14. Suinteresuoti dalyviai nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiosios organizacijos pateikti laimėjusį pasiūlymą. Tokiu atveju pirkimo sąlygų 15.8 punkte nustatytas atidėjimo terminas pratęsiamas papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, pirkimo sąlygų 15.8 punkte nustatytas atidėjimo terminas pratęsiamas vienai darbo dienai.

**16. PRETENZIJŲ IR SKUNDŲ NAGRINĖJIMAS**

16.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi pateikti pretenziją perkančiajai organizacijai Viešųjų pirkimų įstatymo VII skyriuje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo VII skyriuje nustatyta tvarka.

**Pirkimo sąlygų 1 priedas**

**PASIŪLYMAS**

**(**pateiktas atskiru dokumentu)

**Pirkimo sąlygų 2 priedas**

**Europos bendrasis viešųjų pirkimų dokumentas (EBVPD)**

Perkančioji organizacija tinklalapyje <http://ebvpd.eviesiejipirkimai.lt/espd-web/> užpildė privalomus laukus reikalingus EBVPD formos suformavimui ir suformuotą EBVPD formą (XML formatu) prideda kartu su kitais pirkimų dokumentais.

**Pirkimo sąlygų 3 priedas**

**TECHNINĖ SPECIFIKACIJA (pateikiama atskiru priedu)**

Pirkimo sąlygų 4 priedas

*(Herbas arba prekių ženklas)*

*(Užsakovo pavadinimas)*

*(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)*

Valstybės įmonei „Regitra“

**DEKLARACIJA**

**DĖL SUTIKIMO BŪTI KITU ŪKIO SUBJEKTU,** **KURIO PAJĖGUMAIS REMIAMASI**

*(pildoma, jei taikoma)*

202 -\_\_-\_\_

Patvirtintu, kad sutinku būti \_\_\_\_\_\_\_\_\_\_\_\_\_\_ *(tiekėjo pavadinimas)* kitu ūkio subjektu perkančiosios organizacijos AB „Regitra“ vykdomame **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** pirkime.

Taip pat patvirtinu, kad turiu reikalingą kvalifikaciją ir teisę verstis veikla, kiek tai yra reikalinga pirkimo sutarties dalies, kurią pavedama vykdyti man, vykdymui.

Įsipareigoju dokumentus, patvirtinančius mano turimą kvalifikaciją ir teisę verstis atitinkama veikla, pateikti per tiekėjo ar perkančiosios organizacijos nustatytą protingą terminą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Kito ūkio subjekto arba jo įgalioto asmens pareigos, vardas, pavardė, parašas)

**Pirkimo sąlygų 5 priedas**

Jeigu tiekėjo, kuris yra juridinis asmuo, valdymo ar priežiūros organo narys ar kitas asmuo, turi teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, tiekėjas turi nurodyti tokius asmenis (toliau – tiekėjo atsakingi asmenys), užpildydamas šią deklaraciją *(taikoma vykdant tarptautinės vertės pirkimą)*:

**DEKLARACIJA DĖL TIEKĖJO ATSAKINGŲ ASMENŲ**

*\_\_\_\_\_\_\_\_\_\_\_\_\_\_ (nurodoma pildymo data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Tiekėjo vadovo ar jo įgalioto asmens pareigų pavadinimas, vardas ir pavardė)*

deklaruoju, kad pasiūlymo pateikimo dieną *\_\_\_\_\_\_\_\_\_\_\_\_\_\_ (nurodyti)* mano vadovaujamos/atstovaujamos įmonės \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (įmonės pavadinimas) atsakingi asmenys, vadovaujantis Viešųjų pirkimų įstatymo 46 straipsnio 1 dalimi, yra:

1. **Valdyba (sudaryta/nesudaryta**) \_\_\_\_\_\_\_\_\_\_\_\_\_\_\_\_\_\_\_\_ (įrašyti).

Jeigu sudaryta, nurodyti visus valdybos narius (vardas, pavardė):

1.

2.

3.

1. **Stebėtojų taryba (sudaryta/nesudaryta)** \_\_\_\_\_\_\_\_\_\_\_\_\_\_\_\_\_ (įrašyti).

Jeigu sudaryta, nurodyti stebėtojų tarybos narius (vardas, pavardė):

1.

2.

3.

1. Kitas asmuo, turintis teisę atstovauti įmonę ar ją kontroliuoti, jos vardu priimti sprendimą, sudaryti sutartį (yra/nėra) \_\_\_\_\_\_\_\_\_\_\_ (įrašyti).

Jeigu toks asmuo yra, nurodyti jo vardą, pavardę:

Vadovaujantis Viešųjų pirkimų įstatymo 46 straipsnio 1 dalimi, tiekėjas (galimas laimėtojas) turės pateikti aukščiau nurodytų atsakingų asmenų pašalinimo pagrindų nebuvimą patvirtinančius dokumentus (pirkimo sąlygų 3.7.1 punkto 1) papunktyje nurodyti dokumentai). Nurodyti dokumentai turi būti išduoti ne anksčiau kaip 180 dienų iki tos dienos, kai galimas laimėtojas turės pateikti dokumentus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens pareigos, vardas, pavardė, parašas)

**Pirkimo sąlygų 6 priedas**

**PIRKIMO SUTARTIES PROJEKTAS**

Sutarties projekto Bendrosios sąlygos ir Specialiosios sąlygos pateiktos atskirais dokumentais.

**Pirkimo sąlygų 7 priedas**

(Deklaracija teikiama **kartu su pasiūlymu**)

(*Tiekėjo deklaracijos dėl atitikties Reglamento nuostatoms* ***juridiniam asmeniui*** *forma, t.y. pildoma, kai tiekėjas yra juridinis asmuo* )

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Adresatas (perkančioji organizacija))*

**TIEKĖJO DEKLARACIJA**

\_\_\_\_\_\_\_\_\_\_\_\_\_Nr.\_\_\_\_\_\_

*(Data)*

\_\_\_\_\_\_\_\_\_\_\_\_\_

*(Sudarymo vieta)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(Tiekėjo vadovo ar jo įgalioto asmens pareigų pavadinimas, vardas ir pavardė)*

tvirtinu, kad mano vadovaujamas (-a) (atstovaujamas (-a)) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Tiekėjo pavadinimas)*

dalyvaudamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(perkančiosios organizacijos pavadinimas)*

atliekamame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pirkimo objekto pavadinimas, pirkimo numeris)*

skelbtame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Skelbimo data)*

nėra įtakojama Rusijos, kaip nurodyta **Tarybos reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje** 5k straipsnyje nustatytuose apribojimuose. Visų pirma pareiškiu, kad:

(a) mano atstovaujama įmonė (ir nė viena iš bendrovių, kurios yra mūsų konsorciumo nariais) nėra įsteigta Rusijoje;

(b) mano atstovaujama įmonė (ir nė viena iš įmonių, kurios yra mūsų konsorciumo nariais) nėra juridinis asmuo, subjektas ar įstaiga, kuriuose daugiau kaip 50 % nuosavybės teisių tiesiogiai ar netiesiogiai priklauso šios deklaracijos a) punkte nurodytam subjektui;

(c) nei aš, nei mano atstovaujama bendrovė nesame fiziniu ar juridiniu asmeniu, subjektu ar organizacija, veikiančia šios deklaracijos a) arba b) punkte nurodyto subjekto vardu ar jo nurodymu;

d) sutartis nebus paskirta vykdyti subrangovui (-ams), ar kitam (-iems) subjektui (-tams), kurių pajėgumais remiasi, kurie priskirtini šios deklaracijos a) arba b), arba c) punktuose nurodytiems subjektams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Tiekėjo arba jo įgalioto asmens pareigos, vardas, pavardė, parašas)*

**7 pirkimo sąlygų priedas**

(Deklaracija teikiama **kartu su pasiūlymu**)

(*Tiekėjo deklaracijos dėl atitikties Reglamento nuostatoms* ***fiziniam asmeniui*** *forma, t.y. pildoma, kai tiekėjas yra fizinis asmuo* )

(Tiekėjo pavadinimas)

(Fizinio asmens vardas, pavardė, kontaktinė informacija, registro, kuriame kaupiami ir saugomi duomenys apie tiekėją, pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Adresatas (perkančioji organizacija))*

**TIEKĖJO DEKLARACIJA**

\_\_\_\_\_\_\_\_\_\_\_\_\_Nr.\_\_\_\_\_\_

*(Data)*

\_\_\_\_\_\_\_\_\_\_\_\_\_

*(Sudarymo vieta)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(Tiekėjo vardas ir pavardė)*

tvirtinu, kad dalyvaudamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(perkančiosios organizacijos pavadinimas)*

atliekamame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pirkimo objekto pavadinimas, pirkimo numeris)*

skelbtame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Skelbimo data)*

nesu įtakojamas (-a) Rusijos, kaip nurodyta **Tarybos reglamento** **(ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje** 5k straipsnyje nustatytuose apribojimuose. Visų pirma pareiškiu, kad:

(a) nesu Rusijos pilietis (-ė) ar įsisteigęs Rusijoje;

(b) neveikiu šios deklaracijos a) punkte nurodyto subjekto vardu ar jo nurodymu;

d) sutartis nebus paskirta vykdyti subrangovui (-ams), ar kitam (-iems) subjektui (-tams), kurių pajėgumais remiamasi, kurie priskirtini šios deklaracijos a) arba b) punktuose nurodytiems subjektams.

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*(Tiekėjo vardas, pavardė, parašas)*

**Pirkimo sąlygų 8 priedas**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*tiekėjo pavadinimas*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*adresatas (perkančiosios organizacijos pavadinimas*)

**NACIONALINIO SAUGUMO REIKALAVIMŲ ATITIKTIES DEKLARACIJA**

20\_\_ m.\_\_\_\_\_\_\_\_\_\_\_\_\_ d. Nr. \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Sudarymo vieta)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(tiekėjo vadovo ar jo įgalioto asmens pareigų pavadinimas, vardas ir pavardė)*

patvirtinu, kad mano vadovaujamas (-a) (atstovaujamas (-a))\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(tiekėjo pavadinimas)*

dalyvaujantis (-i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(perkančiosios organizacijos / perkančiojo subjekto pavadinimas)*

vykdomame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atitinka toliau nurodomus reikalavimus:

*(pirkimo objekto pavadinimas, pirkimo numeris, pirkimo paskelbimo CVP IS data*)

|  |  |
| --- | --- |
| × | tiekėjo siūlomos prekės nekelia grėsmės nacionaliniam saugumui – vadovaujantis Lietuvos Respublikos viešųjų pirkimų įstatymo (toliau – VPĮ) 37 straipsnio 9 dalies 1 punktu, prekių gamintojas ar jį kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose. (\_\_\_\_\_\_\_\_\_\_\_\_\_) (*pildo tiekėjas, nurodydamas „Taip/“Ne“*).  *(pirkimo sąlygų 3.20.1 (1) punktas)* |
|  |
|  |

|  |  |
| --- | --- |
| × | tiekėjo siūlomos teikti paslaugos nekelia grėsmės nacionaliniam saugumui – vadovaujantis VPĮ 37 straipsnio 9 dalies 2 punktu, paslaugų teikimas nebus vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų. (\_\_\_\_\_\_\_\_\_\_\_\_\_)*(pildo tiekėjas, nurodydamas „Taip/“Ne“).*  *(pirkimo sąlygų 3.20.1 (2) punktas)* |
|  |
|  |

|  |  |
| --- | --- |
| × | tiekėjas neturi interesų, galinčių kelti grėsmę nacionaliniam saugumui – vadovaujantis VPĮ 47 straipsnio 9 dalimi, jis pats, jo subtiekėjai ar ūkio subjektai, kurių pajėgumais remiamasi ar juos kontroliuojantys asmenys nėra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose. (\_\_\_\_\_\_\_\_\_\_\_\_\_) (*pildo tiekėjas, nurodydamas „Taip/“Ne“*). |
|  |
|  |

*(pirkimo sąlygų 3.20.2 punktas)*

Patvirtinu, kad šie duomenys yra teisingi ir aktualūs pasiūlymo pateikimo dieną.

Suprantu, kad vadovaudamasis VPĮ 39 straipsnio 4 dalimi perkančioji organizacija bet kuriuo pirkimo procedūros metu gali paprašyti pateikti visus ar dalį dokumentų, patvirtinančių atitiktį VPĮ 37 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros atlikimą.

Suprantu, kad jeigu pagal vertinimo rezultatus pasiūlymas bus pripažintas laimėjusiu, turės būti pateikti perkančiosios organizacijos nurodyti atitiktį nacionalinio saugumo reikalavimams patvirtinantys dokumentai.

  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                     \_\_\_\_\_\_\_\_\_\_\_\_\_\_\_

*(pareigos)                                                           (parašas)                                     (vardas ir pavardė)*

**Pirkimo sąlygų 9 priedas**

**REIKALAVIMAI, SUSIJĘ SU NACIONALINIU SAUGUMU (pirkimo sąlygų 3.20.2 ir 3.20.3 punktai)**

Pateiktas atskiru dokumentu

**Pirkimo sąlygų 10 priedas**

**Asmenų, turinčių teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ir asmenų, turinčių teisę surašyti ir pasirašyti tiekėjo apskaitos dokumentus, sąrašas**

*(Pateiktą priedą užpildyti ir priede nurodytus dokumentus turės pateikti tik galimas laimėtojas)*

Vadovaujantis Viešųjų pirkimų įstatymo 46 straipsnio 1 dalimi, pateikiama informacija apie asmenis – tiekėjo, kuris yra juridinis asmuo, kita organizacija ar jos padalinys, vadovo, ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus:

|  |  |  |  |  |
| --- | --- | --- | --- | --- |
| Eil. Nr. | Ūkio subjektas | Juridinio asmens pavadinimas | Informacija apie juridinio asmens vadovą | Informacija apie asmenį (asmenis), turintį (turinčius) teisę surašyti ir pasirašyti juridinio asmens finansinės apskaitos dokumentus |
| 1. | [Pasirinkti] |  | Vardas, pavardė | Vardas, pavardė |
| ... |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Norėdama įsitikinti arba siekdama pasitikslinti nurodytus duomenis, Perkančioji organizacija gali kreiptis į Tiekėją, prašydama nurodyti užsakovo kontaktinį asmenį (vardas, pavardė, telefono numeris, el. paštas) ir susisiekti su užsakovu (paslaugų gavėju) dėl specialisto darbo patirties Tiekėjo sąraše nurodytoje sutartyje (projekte).*

*Priedą užpildžiusio asmens pareigos                         (parašas)                               (vardas ir pavardė)*

1. Tiekėjas gali remtis tik tokiais kitų ūkio subjektų pajėgumais, kuriais jis realiai galės disponuoti pirkimo sutarties vykdymo metu. [↑](#footnote-ref-2)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-4)
4. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-5)
5. **Kontroliuojantis asmuo** – individualios įmonės savininkas arba juridinis ar fizinis asmuo, kuris kitame juridiniame asmenyje: 1) tiesiogiai ar netiesiogiai valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime arba 2) kartu su susijusiais asmenimis valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime ir kurio valdoma dalis yra ne mažesnė kaip 10 procentų akcijų, pajų, dalių, įnašų ar (ir) balsų juridinio asmens dalyvių susirinkime. Susijusiu asmeniu laikomi: a) juridinių asmenų atveju – asmenys, kurių metinė finansinė atskaitomybė turi būti konsoliduota pagal Lietuvos Respublikos įmonių grupių konsoliduotosios finansinės atskaitomybės įstatymą, arba asmenys, kurių metinė finansinė atskaitomybė turi būti konsoliduota pagal kitų valstybių teisės aktus, įgyvendinančius Direktyvoje [2013/34/ES](http://eur-lex.europa.eu/legal-content/LIT/TXT/?uri=CELEX:32013L0034&locale=lt) nustatytus reikalavimus; b) fizinių asmenų atveju – sutuoktiniai, tėvai ir jų vaikai (įvaikiai). [↑](#footnote-ref-6)
6. VPĮ 92 straipsnio 14 dalyje numatytame sąraše nurodytos valstybės ar teritorijos: 1. Rusijos Federacija; 2. Baltarusijos Respublika; 3. Kinijos Liaudies Respublika, netaikoma Atskirajai Taivano, Penghu, Kinmeno ir Madzu muitų teritorijai; 4. Rusijos Federacijos aneksuotas Krymas; 5. Moldovos Respublikos Vyriausybės nekontroliuojama Padniestrės teritorija; 6. Sakartvelo Vyriausybės nekontroliuojamos Abchazijos ir Pietų Osetijos teritorijos. [↑](#footnote-ref-7)
7. Nuoroda internete: <https://e-seimas.lrs.lt/portal/legalAct/lt/TAD/ad3c7f72fcdb11e796a2c6c63add27e9>*.* [↑](#footnote-ref-8)
8. VPĮ 92 straipsnio 15 dalyje numatytame sąraše nurodytos valstybės ar teritorijos: 1. Rusijos Federacija; 2. Baltarusijos Respublika; 3. Rusijos Federacijos aneksuotas Krymas; 4. Moldovos Respublikos Vyriausybės nekontroliuojama Padniestrės teritorija; 5. Sakartvelo Vyriausybės nekontroliuojamos Abchazijos ir Pietų Osetijos teritorijos. [↑](#footnote-ref-9)
9. Instrukcija: <https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS>. [↑](#footnote-ref-10)
10. <http://vpt.lrv.lt/uploads/vpt/documents/files/1S-31.pdf> [↑](#footnote-ref-11)
11. <https://www.e-tar.lt/portal/lt/legalAct/66ae9a80883011ed8df094f359a60216/asr> [↑](#footnote-ref-12)